нива, налягане, относителна или абсолютна височина над нивото на земната повърхност, докато всички обозначения за височина, отнасящи се за метеорологичните условия на летището, се изразяват спрямо превишението на летището.
 д)
 Полетната документация включва:
 (1)
 прогнози за вятъра и температурата във височина;
 (2)
 явления SIGWX;
 (3)
 сведения METAR или, ако са издадени, SPECI за летищата за излитане и за планирано кацане, както и за резервните летища за излитане, по маршрута и на летището за кацане;
 (4)
 TAF или изменена TAF за летищата за излитане и за планирано кацане, както и за резервните летища за излитане, по маршрута и на летището за кацане;
 (5)
 съобщение SIGMET и, ако е издадено, AIRMET и съответните специални доклади от ВС, отнасящи се за целия маршрут;
 (6)
 консултативна информация от значение за целия маршрут относно вулканична пепел и тропични циклони.
 По договореност между летищната метеорологична служба и съответните оператори полетната документация за полети с продължителност два часа или по-малко след кратък престой или обработка може да се ограничи до оперативно необходимата информация, но във всички случаи полетната документация трябва да съдържа поне метеорологичната информация, посочена в точки 3, 4, 5 и 6.
 е)
 Предоставят се карти, изготвени от цифрови прогнози, съгласно изискванията на операторите за фиксирани райони на покритие, както е показано в допълнение 2.
 ж)
 Когато прогнозите за вятъра и температурата във височина, посочени в точка MET.OR.275, буква а), точка 1, се предоставят във форма на карти, те трябва да са фиксирани по време прогностични карти за полетни нива съгласно точка MET.TR.260, буква б), точка MET.TR.275, буква в) и точка MET.TR.275, буква г). Когато прогнозите за явления SIGWX, посочени в точка MET.OR.275, буква а), точка 2, се предоставят във форма на карти, те трябва да са фиксирани по време прогностични карти за атмосферен слой, ограничен от полетни нива, съгласно точка MET.TR.275, буква б), точка 3.
 з)
 Прогнозите за вятъра и температурата във височина и за явления SIGWX над полетно ниво 100 се предоставят веднага след изготвянето им, но не по-късно от 3 часа преди излитане.
 и)
 Авиационната климатологична информация се изготвя във форма на летищни климатологични таблици и летищни климатологични резюмета.
 MET.TR.220 Летищни прогнози
 а)
 Летищните прогнози и измененията в тях се издават като TAF и включват в указаната последователност:
 (1)
 идентификатор за типа на прогнозата;
 (2)
 индикатор за местоположението;
 (3)
 дата и време на издаване на прогнозата;
 (4)
 идентификатор за липсваща прогноза, ако е приложимо;
 (5)
 дата и период на валидност на прогнозата;
 (6)
 идентификатор за отменена прогноза, ако е приложимо;
 (7)
 приземен вятър;
 (8)
 видимост;
 (9)
 метеорологични явления;
 (10)
 облачност;
 (11)
 очаквани значителни промени в един или повече от тези елементи през периода на валидност.
 б)
 TAF се издават в съответствие с образеца, показан в допълнение 3, и се разпространяват в кодовата форма TAF.
 в)
 Периодът на валидност на редовна TAF е или 9, или 24, или 30 часа и се подава за предаване не по-рано от 1 час преди началото на нейната валидност.
 г)
 Ако TAF се разпространяват в цифрова форма, те:
 (1)
 се форматират в съответствие с модела за обмен на